|  |  |
| --- | --- |
| Notat |  |
|  |  |
| Til     Kopi til |  |
|  |
|  |

|  |  |  |
| --- | --- | --- |
| Vår ref. 15/00850-1 |  | Dato 24.02.2015 |

# Oppsummering av miljørådsmøte 13.3.2015

Deltagere: Jorulf Brøvig Silde, Kolbjørn Christoffersen, Jan Fredrik Arning og Lena Marie Kjøbli (miljøkoordinator)

Meldte avbud: Tor-Åge Diserud, Cecilie, Rolstad Denby, Lasse Hjelle

**1/2015 Websiden «Miljøarbeidet med NMBU»**

Miljørådet mener at forslag til innhold på de nye miljøsidene som er listet i sakspapirene, er et godt utgangspunkt for nye miljøsider for NMBU. Miljørådet anbefaler at miljøkoordinator jobber videre med sidene, og viser de frem på neste møte i miljørådet.

**2/2015 Oppsummering av spørreundersøkelsen**

Spørreundersøkelsen har gitt 31 tilbakemeldinger. Det har kommet inn en rekke innspill til tiltak og hvordan synliggjøre miljø ved NMBU. Dette vil miljørådet ta med seg som et grunnlag i det videre arbeid. Spørreundersøkelsen viser stort sprik i anbefalinger på å videreføre ISO 14001-sertifiseringen.

**3/2015 Fra UMBs Handlingsplan til NMBUs handlingsplan**

Miljørådet anbefaler at det gjøres et arbeid for å revidere UMBs opprinnelige handlingsplan slik at det også inkluderer Campus Adamstuen. Rådet anbefaler at dette starter med et gruppearbeid med HMS/miljøkoordinatorer. I gruppearbeidet bør en skille ut mål som ikke er gjennomførbare i praksis, samt skille mellom sentrale og lokale mål. En bør vurdere om miljøforskning og –studier bør beskrives kvalitativt og ikke kvantitativt. Det bør settes av konkrete miljømål i handlingsplanen hvert år som får ekstra fokus.

**4/2015 Første diskusjon om UMBs ISO 14001**

Jorulf Brøvig Silde fortalte om ulike miljøledelsessystemer nasjonalt og internasjonalt. Miljøfyrtårn og ISO 14001 ble nærmere diskutert. Det ble ikke konkludert noe på dette møtet. Miljøkoordinator skal ha møte med professor Ståle Navrud som underviser i miljøledelse ved NMBU den 25.3. for å få gode råd og også eventuelt kunne bruke studenter til å forankre og bygge opp miljøledelse ved NMBU. Miljøkoordinator vil også ha et møte med Miljøfyrtårn for å få vite mer om dette systemet. Dette vil også bli en sak på neste møte.

**5/2015 Arrangementer og merkedager – hva bør vi markere?**

Miljørådet tror at arrangementene, «Earth Hour» og temamøte den 3. juni om «det grønne skiftet» og valgkampmøte den 9. september med tema «klima og kollektivtilbud» er en god start. Et «Miljøting» med studenter, miljøforskere og ledelsen en gang i året kan være noe å jobbe videre med.

**6/2015 Miljøbrosjyre – med «Hvordan kan du bidra til bedre miljø?»**

Miljørådet støtter arbeidet med en brosjyre som kan inspirere ansatte og studenter til å redusere «miljøfotavtrykket» både på jobb/studier og privat. Denne brosjyren bør være nettbasert og lett å finne på nett.

**7/2015 Mulige miljøbidrag til omgivelsene og litt andre tiltak**

Det ble diskutert om NMBU bør bidra med faglige innspill (via studentoppgaver og lignende), til en omliggende kommune hvert år. Denne kommunen har i forkant blitt valgt til «årets miljøkommune». Jorulf Brøvig Silde fortalte om et lignende prosjekt fra Universitetet i Oregon. Miljøkoordinator ble rådet til å starte med et møte med dekanene på SamVit og MiljøTek for å høre hvordan en kan jobbe videre med dette.

Innspill fra en arbeidsgruppe (fra IMV og IMT) listet i saksfremlegget bør følges opp. I tillegg tror miljørådet at innkjøp og SiÅs rolle må tas med i de videre arbeidet.

|  |  |
| --- | --- |
|  |  |